लाइनमैन का बॉक्सर बेटा जर्मनी में लगाएगा ‘करंट’
दीपक के कोच भगवंत सिंह मानते हैं कि दीपक की तेजी और उनका लेफ्ट पंच उसकी ताकत है और वही उसे सबसे अलग करता है। गुवाहाटी में हुई नेशनल चैंपियनशिप में भी दीपक ने इसी के दम पर ओलंपियन बॉक्सर को शिकस्त दी थी। चंडीगढ़ सेक्टर-42 सेंटर में उसने सात साल प्रैक्टिस की है और शुरुआत से ही वो कुछ करके दिखाना चाहता था। इसके लिए उसने कड़ा अभ्यास भी किया है। कोच कहते हैं कि सुबह और शाम को 2-2 घंटे के सेशन लगाने के अलावा एक घंटे से ज्यादा समय दीपक अपना खुद का अभ्यास भी करता था। उसे ये सफलता उसके हार्डवर्क की बदौलत
लाइनमैन का बॉक्सर बेटा जर्मनी में लगाएगा ‘करंट’
नेशनलमें चंडीगढ़ को एकमात्र गोल्ड मेडल दिलाने वाले युवा बॉक्सर दीपक सिंह एक बार फिर से इंटरनेशनल रिंग में अपने पंच का दम दिखाने को तैयार हैं। दीपक को 44वें कैमिस्ट्री कप फॉर मेंस के लिए भारतीय टीम में शामिल किया गया है। ये कम जर्मनी के हेल में 13 से 18 मार्च तक होगा। चंडीगढ़ के बिजली विभाग में असिस्टेंट लाइन मैन का ये बैटा एक बार फिर से करंट लगाने को तैयार है। बॉक्सिंग सेंटर सेक्टर-42 में अपने बॉक्सिंग पंच सीखने वाले 20 वर्षीय दीपक सीनियर नेशनल में आेलंपियन बॉक्सर को हराकर सभी की नजरों में आए थे। गुवाहाटी में दीपक पहली बार नेशनल में चंडीगढ़ का प्रतिनिधित्व करने के लिए उतरी और उन्होंने ओलंपियन बॉक्सर एल देवेंद्रो सिंह को फाइनल में 5-0 से हराकर चंडीगढ़ के लिए पहला गोल्ड मेडल दिलाया। इसके बाद वे नेशनल कैंप का हिस्सा बन गए।
इसके बाद उन्हें बुल्गारिया में हुई इंटरनेशनल चैंपियनशिप के लिए भारतीय टीम में शामिल किया गया लेकिन वे लोकल बॉक्सर से क्वार्टर फाइनल हार गए। उनके कोच भगवंत सिंह का कहना है कि दीपक काे एक और मौका मिला है अपने आप को साबित करने का जिसे वो हाथ से जाने नहीं देगा। जर्मनी में 52 किलोग्राम का गोल्ड उसी के नाम रहेगा। कोच ने कहा कि दीपक का ये दूसरा इंटरनेशनल टूर्नामेंट होगा और इसके लिए उसने काफी तैयारी की है। नेशनल कैंप में सीनियर बॉक्सर्स के साथ उसने काफी अभ्यास किया है और वो अब जरूर खिताब जीतेगा। दीपक इस समय औरंगाबाद में नेशनल कैंप में अभ्यास कर रहे हैं। जर्मनी जा रही टीम में कई नेशनल चैंपियन शामिल हैं जिन्हें गुवाहाटी में खिताब मिला। औरंगाबाद में शिव सिंह के साथ साथ दो सीनियर कोचेज के साथ तैयारी की। दीपक को यहां पर 52 किलोग्राम वर्ग में हिस्सा लेना है। हरियाणा के अक्षय को भी टीम में शामिल किया गया है।
सिटी प्राइड
hin_Deva hin_Deva hin_Deva hin_Deva hin_Deva kas_Deva